Камплектоўшчыкі фарміруюць у пакеты пэўныя наборы дэталяў той ці іншай мэблевай пазіцыі. На гэты ўчастак была закуплена ўпакавальная машына, коштам 42 тыс. долараў, якая аўтаматычна ўпакоўвае дэталі ў плёнку. На наступным участку – камплектоўка фурнітуры. Спецыялісты прадпрыемства зазначылі, што абсталяванне ўнікальнае, такога няма больш нідзе ў рэспубліцы. Працуе на гэтым участку чатыры чалавекі, і яны фарміруюць наборы шурупаў, фурнітуры ў асобныя пакеты для кожнага віду корпуснай мэблі. Улічваючы, што асартымент прадукцыі пастаянна абнаўляецца, трэба быць уважлівым пры камплектаванні фурнітуры.